ભાવનગર રેલવે ડીવીઝનના કોમર્શીયલ મેનેજર માશૂક અહમદે જણાવ્યું છે કે રેલવેને સુવિધા તબ્બકાવાર વધારવામાં આવે છે. રેલ યાત્રીની સંખ્યા મુજબ તેમાં સુવિધા સ્વરૂપે વધારો કરાય છે. પ્રસિદ્ધ યાત્રાધામ અને જૈનોના પવિત્ર તિર્થ પાલીતાણાથી મુંબઈ જતી અઠવાડીક ટ્રેઈન પાલીતાણા-બાંદ્રા (22935-22936)માં તા.13 જુલાઈ 2018 થી મુંબઈથી એક એરક્ધડીશન કોચ જોડવાનો નિર્ણય લેવાયો છે. ઉપરોકત ટ્રેઈન દર શનિવારે પાલીતાણાથી સાંજે 8-05 વાગે ઉપડી રવિવારે સવારે 10-20 બાંદ્રા પહોંચે છે. બપોરે બાંદ્રાથી શુક્રવારે 3-25 વાગે ઉપડી બીજા દિવસે શનિવારે સવારે 5-30 વાગે પાલીતાણા પહોંચે છે એસી કોચ લાગતા આ ટ્રેઈન 21 ડબાની થશે.